PolyAgent/wiki_georgian_en_parallel_20231101 huggingface dataset:
ჰოლანდიური ნაგაზი

ჰოლანდიური ნაგაზი — ძაღლის ჯიში, რომელიც გამოყვანილია ნიდერლანდებში XIX საუკუნეში.
განსხვავებული ბალნის მქონე ეს ჯიში გაჩნდა XIX საუკუნეში ნიდერლანდების სამხრეთ ნაწილში, კერძოდ ჩრდილოეთი ბრაბანტის პროვინციაში და მეზობელ ბელგიაში, რომელიც იმ დროს ნიდერლანდების შემადგენლობაში შედიოდა. ბალნის მიხედვით ჯიშის დაყოფა დაიწყო მხოლოდ ძაღლების პირველი გამოფენის შემდეგ, რომელიც 100 წლის წინ შედგა. ამ ჯიშის ძაღლებს საერთო ფესვები აქვთ ბელგიურ და გერმანულ ნაგაზებთან. გასაოცარია, რომ მაშინ, როდესაც მონათესავე ბელგიური ნაგაზები ფართოდაა ცნობილი შეერთებულ შტატებსა და ჩრდილოეთ ევროპაში, ამ ძაღლმა ნიდერლანდების საზღვრებს გარეთ ყურადღება ვერ მიიქცია. იქაც კი ჯიშის წარმომადგენლების რაოდენობა შეზღუდულია და ყოველ წელს რეგისტრირდება მხოლოდ 400-მდე ლეკვი. თავდაპირველად ამ ცხოველებს ფერმების დასაცავად, მეცხვარედ, იყენებდნენ და ამით ძალიან ჰგვანან ბელგიურ ნაგაზებს, თუმცა მათ სისხლში გერმანული ნაგაზის სისხლის დიდი ნაწილია. ეს ძალიან გამგები მუშა ძაღლია, რომელიც მწყემსავს, დარაჯობს, დ მუშაობს პოლიციაში, ასევე კომპანიონია.
ნიდერლანდურ ნაგაზს აქვს შედარებით მცირე, აწეული ყურები, უხეში ბალანი, ძლიერი სხეული. კარგად იტანს სიცივეს, ქალაქის პირობებში ცხოვრებას. ადვილად იწვრთნება, სჭირდება დამატებითი ფიზიკური დატვირთვა, კარგი მოდდარაჯეა.
რესურსები ინტერნეტში
ჰოლანდიური ნაგაზი
მეცხვარე და მოდარაჯე ძაღლები
ნიდერლანდური წარმოშობის ძაღლის ჯიშები
სკინენი-ნოი

სკინენი-ნოი — სოფელი მოლდოვაში, სოროკის რაიონში. მდებარეობს ზღვის დონიდან 166 მეტრზე. 2004 წლის მონაცემებით, მოსახლეობა 41 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
სოროკის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სოროკის რაიონის სოფლები
ზურაბ პატარაძე

ზურაბ პატარაძე (დ. 12 თებერვალი, 1973, ბათუმი) — ქართველი ეკონომისტი, პოლიტიკოსი, დიპლომატი, აჭარის ავტონომიური რესპუბლიკის მთავრობის თავმჯდომარე 2012 წლის 30 ოქტომბრიდან, 2016 წლის 6 ივლისამდე, 2018 წლის 29 აგვისტოდან საქართველოს საგანგებო და სრულუფლებიანი ელჩი აზერბაიჯანის რესპუბლიკაში.
ბიოგრაფია
ზურაბ პატარაძე დაიბადა 1973 წლის 12 თებერვალს, ბათუმში. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი, ეკომინისტის კვალიფიკაციით. სწავლობდა ბათუმის სახელმწიფო უნივერსიტეტი სამართალმცოდნეობის სპეციალობით, მუშაობდა აჭარის ავტონომიური რესპუბლიკის შინაგან საქმეთა სამინისტროს კრიმინალური პოლიციის დეპარტამენტის ორგანიზებულ დანაშაულთან ბრძოლისა და სისხლის სამართლის სამძებრო სამსახურში. სხვადასხვა წლებში მუშაობდა საქართველოს საგარეო საქმეთა სამინისტროს საგარეო პოლიტიკის კვლევისა და ანალიზის ცენტრში, ამავე სამინისტროს საკონსულო დეპარტამენტის სავიზო პოლიტიკისა და სავიზო ურთიერთობის სამმართველოში, საქართველოს საგარეო საქმეთა სამინისტროს საკონსულო დეპარტამენტში საერთო საკონსულო საკითხების სამმართველოს მეორე მდივნად, შემდეგ კი - ამავე დეპარტამენტის საკონსულო ურთიერთობების სამმართველოს მეორე მდივნად.
ზურაბ პატარაძეს 2012 წელს მინიჭებული აქვს საგანგებო და სრულუფლებიანი ელჩის დიპლომატიური რანგი. წლების განმავლობაში იყო რუსეთის ფედერაციაში საქართველოს საელჩოს მეორე მდივანი, შემდეგ კი - მრჩეველი და კონსული. მშაობდა ქ. სალონიკში საქართველოს გენერალური კონსულად. 2011-2012 წლებში ზურაბ პატარაძე იყო თურქეთის რესპუბლიკაში (ქ. სტამბოლი) საქართველოს გენერალური კონსული, ხოლო 2012-2013 წლებში თურქეთის რესპუბლიკაში საგანგებო და სრულუფლებიანი ელჩი. 2013-2016 წლებში იყო ყაზახეთის რესპუბლიკაში საქართველოს საგანგებო და სრულუფლებიანი ელჩი. 2016 წლის ივლისიდან 2018 წლის ივლისამდე იყო აჭარის ავტონომიური რესპუბლიკის მთავრობის თავმჯდომარე. 2018 წლის 29 აგვისტოდან, საქართველოს პრეზიდენტის, გიორგი მარგველაშვილის განკარგულების თანახმად, ზურაბ პატარაძე აზერბაიჯანის რესპუბლიკაში საქართველოს საგანგებო და სრულუფლებიანი ელჩია.
რესურსები ინტერნეტში
ზურაბ პატარაძე აზერბაიჯანში საქართველოს საგანგებო და სრულუფლებიან ელჩად დაინიშნა
ზურაბ პატარაძე - დეკლარაცია
ზურაბ პატარაძე - ბიოგრაფია
ელჩის ბიოგრაფია
სქოლიო
ქართველი დიპლომატები
აჭარის ავტონომიური რესპუბლიკის მთავრობის თავმჯდომარეები
დაბადებული 1973
დაბადებული 12 თებერვალი
God of War

God of War
God Of War — მოქმედებითი-სათავგადასავლო ჟანრის ვიდეო თამაში. პირველად გამოშვებული იქნა Sony Computer Entertainment-ის მიერ 2005 წლის მარტში PlayStation 2-ის პლატფორმისთვის. თამაში შეიქმნა Santa Monica Studio-ს მიერ. 2009 წელს PlayStation 3-ზე გამოვიდა ხელახალი გამოცემა „God of War Collection“.
თამაში დაფუძნებულია ბერძნულ მითოლოგიაზე, სადაც მთავარი გმირია „კრატოსი“. ეს უკანასკნელი ემსახურება ღმერთებს, ცდილობს პანდორას ყუთის გახსნით შეაჩეროს ომის ღმერთი არესი, რომელიც განადგურებას უპირებს ქალაქ ათენს.
გეიმპლეი
„God of War“ არის ერთმოთამაშიანი ვიდეო თამაში მესამე პირის ხედვით. მოთამაშე აკონტროლებს პერსონაჟს კრატოსს, რომელსაც უწევს სხვადასხვა თავსატეხების გამოცნობა, უამრავ პერსონაჟთან შეხვედრა, ტესტის და ლაბირინთის გავლა, ხელჩართული ბრძოლით მტრების მოგერიება, რათა მიაღწიოს თავის მიზანს. კრატოსი იყენებს ორ ძირითად იარაღს: „ქაოსის ხმლებს“ თამაშის დასაწყისში და „არტემიდას ხმლებს“. ასევე მთავარი გმირი იძენს მაგიასაც, რომელსაც ბრძოლისას იყენებს. კრატოსი იყენებს სხვადასხვა ღმერთის კუთვნილ იარაღებსაც, მაგალითად მედუზას თავს, პოსეიდონის სამკაპს, ჰადესის არმიას, ჰელიოსის მზის ძალას და სხვას.
სიცოცხლის და მაგიის დონის მომატება შესაძლებელია თამაშის განმავლობაში, მედუზა გორგონას თვალის, მინოტავრის რქის და ფენიქსის ფრთის პოვნის შედეგად. იარაღის საბრძოლო ილეთების გაძლიერება შესაძლებელია „წითელი სფეროების“ დახმარებით, რომლებსაც იძენს მთავარი გმირი კრატოსი ბრძოლის დროს და ასევე სკივრების დახმარებით რომლებშიც შენახულია „წითელი სფეროები“.
თამაშის მთავარი გმირი „კრატოსი“
კრატოსი მეომარია, რომელიც ემსახურება ომის ღმერთს, არესს. არესი გადასცემს მას „ქაოსის ხმლებს“, რომელიც გამზადებული მისთვის მიწის ქვეშეთში, „ტარტარში“. კრატოსი სპარტელია და თვითონ შესთხოვა არესს დახმარება, სანაცვლოდ კი თავისი სიცოცხლე შესწირა. არესმა მისი თხოვნა შეისმინა და ამის შემდეგ ხდება კრატოსი არესის არმიის წინამძღოლი.
კრატოსი ემსახურებოდა არესს ერთგულად, თუმცა ქალაქ ათენზე შეტევის დროს, როდესაც ღმერთი შემთხვევით კრატოსის ცოლ-შვილს დახოცავს, გადაწყვეტს შურისძიებას. იგი წინასწარმეტყველის რჩევის მიხედვით ეძებს პანდორას ყუთს, რომლის გახსნის შემდეგ კრატოსი შეიძენს ძალას და იგი შეძლებს უკვე ღმერთის მოკვლას. პანდორას ყუთი შენახულია ტაძარში და ის ზურგზე აქვს დაბმული ზევსის მამას, ტიტან კრონოსს. სამი დღის მოგზაურობის შემდეგ დაკარგული სულების უდაბნოში, კრატოსი ხსნის პანდორას ყუთს და იძენს ძალას, რომელიც უწინასწარმეტყველეს და კლავს არესს.
მიმოხილვა
„God of War“-მა მიიღო მაღალი შეფასებები კრიტიკოსებისგან. საერთო განხილვის საიტებზე GameRankings-სა Metacritic-ზე თამაში ფლობს 93 %-ს და 94 ქულას 100-დან.
რესურსები ინტერნეტში
God of War at Internet Movie Database.
God of War at the Open Directory Project .
სქოლიო
2005 წლის ვიდეო თამაშები
Hack and slash-ის ვიდეო თამაშები
God of War
PlayStation 2-ის თამაშები
PlayStation 3-ის თამაშები
PlayStation Vita-ს თამაშები
ვიდეო თამაშებზე დაფუძნებული წიგნები
მითოლოგიაზე დაფუძნებული ვიდეო თამაშები
ბერძნულ მითოლოგიაზე დაფუძნებული ვიდეო თამაშები
ალიჯქიშლაქი

ალიჯქიშლაქი — სოფელი აზერბაიჯანში, ხაჩმაზის რაიონში. მოსახლეობის რაოდენობა 532 კაცი.
რესურსები ინტერნეტში
ხაჩმაზის რაიონის სოფლები
სენებკაი

სენებკაი
უოსერიბრა სენებკაი — ძველი ეგვიპტის ფარაონი აბიდოსის დინასტიიდან. ქვეყანას მართავდა დაახლ. ძვ. წ. 1650 წლისთვის, მეორე გარდამავალ პერიოდში. მისი საფლავი არქეოლოგებმა აღმოაჩინეს 2014 წლის იანვარში. ამ აღმოჩენამ დაადასტურა დამოუკიდებელი აბიდოსის დინასტიის არსებობა, რომელიც მართავდა ეგვიპტეს XV და XVI დინასტიების პარალელურად.
სენებკაის საფლავი აღმოაჩინა პენსილვანიის უნივერსიტეტის არქეოლოგთა ჯგუფმა ჯოზეფ ვეგნერის ხელმძღვანელობით 2014 წლის იანვარში, ისტორიულ ქალაქ აბიდოსის მახლობლად. სამარხის კედელზე და სარკოფაგზე ორნამენტები აღმოაჩინეს, რომელზეც ამოტვიფრული იყო სახელი სენებკაი. საფლავში აღმოჩენილია ფარაონის ჩონჩხი, რომელიც 185 სანტიმეტრის სიმაღლისაა. გათხრებისას აღმოჩენილია კანოპები, სპეციალური ჭურჭელი, რომელშიც შენახულია ფარაონის ორგანოები. სამარხში არ იყო ღმერთების ქანდაკებები, არქეოლოგები ფიქრობენ, რომ იგი გაძარცულია.
სქოლიო
აბიდოსის დინასტიის ფარაონები
ბრძოლის ველზე დაღუპული მონარქები
ცინჟი-დიუ-ბემარაჰის ნაკრძალი

ცინჟი-დიუ-ბემარაჰის ნაკრძალი — ნაკრძალი მადაგასკარში. ფართობი 152 ათასი ჰა. შეიქმნა 1927 წელს კუნძულის დასავლეთ სანაპიროზე უნიკალური კარსტული ლანდშაფტის, ინდრისა და ლემურების სხვადასხვა სახეობების დასაცავად. 1990 წლიდან შეტანილია იუნესკოს მსოფლიო მემკვიდრეობის ძეგლების სიაში.
სამხრეთით დაცულ ტერიტორიას შემდგომში შეენაცვლა „ცინჟი-დიუ-ბემარაჰის ნაკრძალი“, რომელიც მოიცავს 666 კვადრატულ კილომეტრს. ჩრდილოეთით დაცულ ტერიტორიაზე რჩება ნატურალური ინტეგრალი, რომელიც მოიცავს 853 კვადრატულ კილომეტრს. იგი ხასიათდება წაწვეტებული კირქვის ფორმირებებით, კლდეების ზემოთ მდინარე მანამბოლოს გადაღმა. კირქვის ბასრმა ფორმირებამ ადვილად შეიძლება დააზიანოს ადამიანი და აღჭურვილობა, რაც ტერიტორიაზე გავლას ძალზედ სახიფათოს ქმნის.
იხილეთ აგრეთვე
მსოფლიო მემკვიდრეობის ძეგლების სია აფრიკაში
რესურსები ინტერნეტში
Tsingy de Bemaraha Reserve — UNEP-WCMC
Bemaraha — wildmadagascar.org
Tsingy de Bemaraha Strict Nature Reserve, Madagascar — Encyclopedia of Earth
მსოფლიო მემკვიდრეობის ძეგლები მადაგასკარში
Anacridium aegyptium

Anacridium aegyptium, the Egyptian grasshopper or Egyptian locust, is a species of insect belonging to the subfamily Cyrtacanthacridinae.
Subspecies
Anacridium aegyptium var. rubrispinum Bei-Bienko, 1948 - Anacridium rubrispinum Bei-Bienko, 1948
Distribution
A fairly common species, the Egyptian grasshopper is present in most of Europe, the Afrotropical realm, eastern Palearctic realm, the Near East, and North Africa, and has recently been observed in Cape Town, South Africa.
Habitat
These grasshoppers inhabit trees and shrubs, scrub land, maquis, and orchards in warm and bright environments, at an elevation from sea level to 1,500 m.
Description
Anacridium aegyptium is one of the largest European grasshoppers. Adult males grow up to long, while females reach in length. Their bodies are usually gray, brown, or olive-coloured, and their antennae are relatively short and robust. The tibiae of the hind legs are blue, while the femora are orange. The hind femora have characteristic dark marks. They are also easily identified by their characteristic eyes, which have vertical black and white stripes. Their pronota show a dorsal orange stripe and several small white spots. The wings are clear with dark marks.
Biology
This species is a folivore, essentially feeding on leaves of various plants. It is a solitary species, harmless to crops. Adults are mainly seen in August and September, but they are active throughout the year. After mating, these grasshoppers overwinter as adults. Spawning occurs in spring just under the soil surface and the nymphs appear in April. These grasshoppers undergo several molts. Nymphs differ from adults in appearance; their color varies from yellow to bright green and ocher and the wings are absent or small, as they are gradually developed after each molt.
Gallery
References
Linnaeus, 1764 : Museum S.R.M. Ludovicae Ulricae reginae Svecorum, Gothorum, Vandalorum,… In quo animalia raroria, exotica, imprimis Insecta et Conchilia describuntur et determinantur Prodromi instar editum.
External links
Orthoptera.speciesfile.org
Waste Ideal
Cyrtacanthacridinae
Grasshoppers described in 1758
Taxa named by Carl Linnaeus
Articles containing video clips
Orthoptera of Europe
მორავული ღამე

მორავული ღამე — ავსტრიელი მწერლის, პეტერ ჰანდკეს, 2008 წლის რომანი.
სიუჟეტი
რომანის პროტაგონისტი – მწერალი, რომელსაც წერა მიუტოვებია და თავს გადამდგარ ავტორს უწოდებს, – შვიდ მეგობარს – თავისი ცხოვრების სხვადასხვა მონაკვეთის მოწმეებსა და მონაწილეებს – ეპატიჟება ბალკანეთში, დუნაის ერთ-ერთ შენაკადზე, მდინარე მორავაზე ღუზაჩაშვებულ გემზე, რომელიც უკვე კარგა ხანია მის სახლად ქცეულა და მთელი ღამის განმავლობაში მათ ევროპის გარშემო თავისი მოგზაურობის შესახებ უამბობს.
გამოხმაურება
ჯოშუა კოენმა ნიუ-იორკ ტაიმზიდან „მორავულ ღამეს“ ჰანდკეს შემოქმედებაში ყველაზე მნიშვნელოვანი რომანი უწოდა.
„მორავული ღამე“ წარდგენილი იყო გერმანული წიგნის ჯილდოზე, თუმცა ჰანდკემ, ახალგაზრდა ავტორთა მიმართ პატივისცემის ნიშნად, უარი თქვა ნომინაციაზე. რომანი ასევე წარდგენილი იყო ევროპული წიგნის ჯილდოზე.
რესურსები ინტერნეტში
German publicity page
American publicity page
სქოლიო
2008 წლის რომანები
გერმანულენოვანი რომანები
პეტერ ჰანდკეს რომანები
კელტების ზღვა

კელტების ზღვა მდებარეობს ატლანტის ოკეანის აღმოსავლეთით. კელტების ზღვის სანაპირო ზოლში მდებარეობს ირლანდია, ინგლისი და საფრანგეთი. წმინდა გიორგის სრუტის მეშვეობით უკავშირდება ირლანდიის ზღვას. ზღვის აღმოსავლეთით არის ბრისტოლის ყურე და ლა-მანშის სრუტე. ამ ზღვას დაერქვა ისტორიული კელტური ტომების სახელი.
ფართობი შეადგენს 45 ათას კმ²-ს, სიღრმე — 128 მეტრს. განვითარებულია ნავიგაცია და მეთევზეობა.
ძირითადი პორტებია: ბრისტოლი, ნიუპორტი, კარდიფი, ჩელსი (გაერთიანებული სამეფო) და კორკი (ირლანდია).
რესურსები ინტერნეტში
Coccoliths in the Celtic Sea
ოკეანეებისა და ზღვების საზღვრები
კელტების ზღვა
ატლანტის ოკეანის ზღვები
ზღვები ანბანის მიხედვით
Esenkıyı, Hopa

Esenkıyı, Hopa
Esenkıyı (formerly: Abuisla) is a village in the Hopa District, Artvin Province, Turkey. Its population is 404 (2021).
References
Villages in Hopa District
Laz settlements in Turkey
იბნ ალ-ჰაისამი

იბნ ალ-ჰაისამი (დ. 965, ბასრა — გ. 1039, კაირო) — არაბი მეცნიერი. ახალგაზრდობაშივე გადავიდა ეგვიპტეში (კაიროში), სადაც ხალიფა ალ-ფატიმას ემსახურებოდა. მას ეკუთვნის მრავალი შრომა ფიზიკის, მათემატიკის, მედიცინისა და ფილოსოფიის დარგში. განსაკუთრებით საინტერესოა მისი შრომა ოპტიკაში, რომელიც პირველად 1572 წელს გამოქვეყნდა (ლათინურ ენაზე). ეს შრომა ყველაზე სრულად გადმოსცემს იმდროინდელი ოპტიკურ საკითხებს. განსაკუთრებით საინტერესოა მონაცემები თვალის აგებულების შესახებ, რომელიც უახლოვდება თანამედროვე წარმოდგენას. მასში გამოთქმულია აგრეთვე სინათლის გავრცელების სიჩქარის სასრულობის ჰიპოთეზა. მის „ოპტიკაში“ მოცემულია კამერა-ობსკურას ერთ-ერთი ყველაზე ადრინდელი აღწერა.
ლიტერატურა
სქოლიო
არაბი მეცნიერები
დაბადებული 965
გარდაცვლილი 1039
ნოვოკამიანკა (კახოვკის რაიონი)

ნოვოკამიანკა (კახოვკის რაიონი)
ნოვოკამიანკა — სოფელი უკრაინაში. მდებარეობს ხერსონის ოლქის კახოვკის რაიონში. 2013 წელს სოფლის მოსახლეობა 627 კაცს შეადგენდა.
რესურსები ინტერნეტში
სოფლის ამინდი
კახოვკის რაიონის სოფლები
Giorgi Gvazava

Giorgi Gvazava (23 April 1869 – 20 January 1941) was a Georgian jurist, writer and politician; one of the founding members of the Georgian National Democratic Party.
Born in the village of Nokalakevi in western Georgia, then under the Russian Empire, Gvazava's became involved in politics early in the 1890s when he was among the organizers of the Freedom League (თავისუფლების ლიგა), which coordinated Georgian student groups in the universities of the empire. He also published lyrics and wrote for local press. Later, he was a founding member of the Georgian National Democratic Party, more like a group in its early days, in 1906. Centered on various newspapers, the best known of which was (კლდე; "Rock"), the party held its founding congress in June 1917, in the aftermath of the February Revolution in St. Petersburg. Gvazava was a member of the Georgian National Council and its presidium. After Georgia's declaration of independence (26 May 1918), Gvazava was elected to the Constituent Assembly and headed the National Democratic faction there. The 1921 Red Army invasion of Georgia forced Gvazava into exile to Paris where he died in 1941.
Gvazava authored works on the politics and international relations of Georgia. He also translated into Georgian Sophocles’s Antigone (1912), Prometheus (1935), Crébillon’s Rhadamiste et Zénobie (1929), and Racine’s Mithridate (1934). In 1938, together with Anie Marcel-Paon, Gvazava produced a French translation in prose of the medieval Georgian epic The Knight in the Panther's Skin (L'homme à la peau de léopard) by Shota Rustaveli.
References
1869 births
1941 deaths
People from Samegrelo-Zemo Svaneti
Mingrelians
National Democratic Party (Georgia) politicians
Journalists from Georgia (country)
Jurists from Georgia (country)
Translators from Georgia (country)
Emigrants from Georgia (country) to France
People from the Russian Empire
ბაჯიგათა

ბაჯიგათა — სოფელი საქართველოში ჯავის მუნიციპალიტეტში (ვანელის თემი), მდებარეობს გუდისის ქედის დასავლეთ კალთაზე, მდინარე თლიის (დიდი ლიახვის შენაკადი) მარცხენა მხარეს. ზღვის დონიდან 1880 მეტრი, ჯავიდან 20 კილომეტრი.
ლიტერატურა
სქოლიო
ვანელის თემის სოფლები
კარტუში

კარტუში — ეგვიპტურ იეროგლიფებში მოგრძო ფორმის კონტური ქვემოთ ჰორიზონტალური ხაზით, რომელიც მიუთითებს იმაზე, რომ ტექსტში დაწერილია მეფის სახელი. კარტუშის გამოყენება დაიწყეს IV დინასტიის ფარაონის სნეფრუს მმართველობის პერიოდში. ძველ ეგვიპტურ ენაზე კარტუშს ეწოდება შენუ. დემოტურ დამწერლობაში კარტუში გადაგვარდა და მას ფრჩხილები და ვერტიკალური ხაზი დაემატა.
ხუთი ცნობილი ფარაონის კარტუშში ჩასმულია, როგორც სამეფო სახელი, ასე პირადი სახელი, რომელიც დაბადებიდან ერქვა.
ზოგჯერ კარტუშის ფორმას აძლევდნენ ამულეტებს, რომელშიც ამოტვიფრავდნენ ფარაონის სახელს და ათავსებდნენ მის სარკოფაგზე. ამ არტეფაქტებს საკმაოდ დიდი მნიშვნელობა ენიჭება არქეოლოგებისათვის. იგი უადვილებს მათ ფარაონის დაკრძალვის თარიღის და სხვა მონაცემების დადგენას.
რესურსები ინტერნეტში
ორნამენტები
ბრაჰმანიზმი

ბრაჰმანიზმი („Brahmanism“. სანსკრ. „Brahma“ — „ქება“) — უძველესი ინდური რელიგია, აღმოცენდა ჩრდილოეთ ინდოეთში ვედიზმის საფუძველზე ძვ. წ. X-IX საუკუნეებში. ინდოეთში ვრცელდება ჩვენს წელთაღრიცხვამდე პირველ ათასწლეულში. მან მთლიანად შეცვალა ვედიზმი. ბრაჰმანიზმი საფუძვლად დაედო ახალ რელიგია ინდუიზმს, რომელიც VI-VII საუკუნეებში ჩამოყალიბდა.
ბრაჰმანიზმი ცნობს უზენაეს ღმერთს — ბრაჰმას და წმინდა სამებას, ტრიმურტს: ბრაჰმა-ვიშნუ-შივა. ხელოვნების ძეგლებში სამთავიანი ელდის მომგვრელი ღვთაებაა. ამ რელიგიას გააჩნია ცალკეულ ღვთაებათა კულტის, მსხვერპლშეწირვის, მრავალრიცხოვანი წეს-ჩვეულებების, რეგლამენტებისა და ეტიკეტის ურთულესი რიტუალი.
ბრაჰმანიზმი გაბატონებული რელიგია იყო გუპტას პერიოდში. ამასთან, სახელმწიფოს არსებობის დასაწყისში მეტად პოპულარული იყო ბრაჰმანიზმის შივაისტური ფრთა, მხოლოდ XII საუკუნეში ხელისუფლებამ შეძლო ოფიციალურ რელიგიად დაემყარებინა გაურკვეველი ფორმის ბუდიზმი. თუმცა არქიტექტურაში და წყაროებში სწორედ შივაა ყველაზე ხშირად მოხსენებული ღვთაება.
ძვ. წ. პირველი ათასწლეულის მეორე ნახევარში ბრაჰმანიზმის პოზიციები შესუსტდა, და იგი სხვა რელიგიებმა დროებით შეასუსტეს, ძირითადად ბუდიზმმა და ჯაინიზმმა. ძვ. წ. პირველი ათასწლეულის მიწირულს ინდოეთში სხვადასხვაგგვარი რელიგიური წარმოდგენების მთელი კომპლექსი ჩამოყალიბდა, რომლებიც ვედებს ღიად არ უპირისპირდებოდნენ, მაგრამ უმეტესწილად ცხოვრების ახალ პირობებს უფრო შეესაბამებოდნენ.
ლიტერატურა
მოხელის სამაგიდო ლექსიკონი, თბ., 2004, ISBN 99940-0-063-2
რესურსები ინტერნეტში
ბრაჰმანიზმი - უძველესი ინდური რელიგია, რომელმაც სათავე დაუდო ქრისტიანობის უმთავრეს პრინციპებს
რელიგიები
IGoogle

IGoogle
iGoogle (ოფიციალურად Google Personalized Homepage და Google IG) - Google-ის სერვისი, AJAX-ზე დაფუძნებული მთავარი გვერდით ან პერსონალურ ვებ პორტალით (ძირითადად როგორიცაა Netvibes, Pageflakes, My Yahoo!). Google-მა ოფიციალურად აამუშავა სერვისი 2005 წლის მაისში. იგი საშუალებას იძლევა, რომ მთავარ გვერდზე მომხმარებლებმა დაამატონ Google Gadgets-ები (მსგავსადდ როგორიცაა Google Desktop-ზე).
2007 წლის 30 აპრილს, Google-მა შეუცვალა "Google Personalized Homepage"-ს სახელი და დაარქვა "iGoogle" . 2007 წლის 17 ოქტომბრის მონაცამებით, Google-ს გქონდა სერვისის 42 ენიანი ვერსია და 70 ქვეყნის დომენი.
რესურსები ინტერნეტში
დაარქივებული ოფიციალური ვებ გვერდი
სქოლიო
Google-ის სერვისები
ანოვკა (ბუზდიაკის რაიონი)

ანოვკა (ბუზდიაკის რაიონი)
ანოვკა — სოფელი რუსეთის ფედერაციაში, ბაშკირეთის რესპუბლიკის ბუზდიაკის რაიონში.
2002 წლის მონაცემებით სოფელში ცხოვრობს 24 ადამიანი. რაიონულ ცენტრ ბუზდიაკიდან დაშორებულია 38 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 38 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (71 %).
რესურსები ინტერნეტში
Совет муниципальных образований Республики Башкортостан.
სქოლიო
ბუზდიაკის რაიონის სოფლები
ლაური ილონენი

ლაური ილონენი (დ. 23 აპრილი, 1979, ჰელსინკი) — ფინელი მომღერალი, რომელიც აქტიურად მოღვაწეობს ჯგუფში რასმუსი.
ბიოგრაფია
ლაური ილონენი დაიბადა ფინეთში, ქალაქ ჰელსინკიში. მას ბავშვობიდანვე ჰქონდა მუსიკალური ნიჭი. 5 წლის ასაკში ის შეიყვანეს პიანინოს სექციაში, მაგრამ, როგორც თვითონ ამბობს, მას არასოდეს მოსწონდა პიანინოზე დაკვრა, 1993 წელს როდესაც იგი იყო 15 წლის, გაუჩნდა იდეა, თავის თანაკლასელებთან ერთად შეექმნა როკ ჯგუფი, ამ დროისათვის მან უკვე აითვისა პიანინო, იცოდა გიტარაზე და დასარტყამებზე დაკვრა. ლაურიმ მთავარი წვლილი შეიტანა ჯგუფის ჩამოყალიბებაში.
სოლო კარიერა
ლაური ილონენი უმეტეს ნაწილს ჯგუფთან ატარებს, მაგრამ მისი სოლო კარიერაც საკმაოდ წარმატებულია. 2004 მან წელს ვილე ვალოსთან და აპოკალიპტიკასთან შექმნა ჰიტი „Bittersweet„. 2005 წელს მან კვლავ აპოკალიპტიკასთან ჩაწერა „Life Burns“, 2009 წელს კი — ჯგუფ Nightwish-ის ამჟამინდელ სოლისტთან ანეტე ოლზონთან „October & Aprill“.
New World
2011 წლის მარტში ლაურიმ გამოუშვა თავისი პირველი სადებიუტო ალბომი New World'. ალბომმა წამყვანი პოზიციები დაიკავა სკანდინავიურ ჩატებში და გალიდერდა ფინეთში. ალბომში შესულია 9 სიმღერა, მათგან კი ყველაზე ცნობილი გახდა „Heavy“, რომელმაც პოპულარობით ალბომს გადააჭარბა.
პირადი ცხოვრება
ლაური ილონენს ჰყავს დედა ლიზა, მამა მატი, და ჰანა. მას აგრეთვე ჰყავს შვილი ჯგუფ PMMP სოლისტთან პაულა ვასალასთან.
რესურსები ინტერნეტში
ლაურის სოლო პროექტის ოფიციალური საიტი
The Rasmus-ის ოფიციალური საიტი
ფინელი მომღერლები
დაბადებული 1979
დაბადებული 23 აპრილი
აფრაზიული ენები

აფრაზიული ენები ანუ სემიტო-ქამიტური, ასევე გავრცელებულია დასახელება ქამიტო-სემიტური — ენათა მაკრო ოჯახია, რომელიც გავრცელებულია ახლო აღმოსავლეთსა და ჩრდილოეთ აფრიკაში. აფრაზიული ენათა ოჯახი აერთიანებს ენათა ექვს ოჯახს: ბერბერო-ლიბიური ენები, ძველეგვიპტური ენა, ქუშიტური ენები, ომოტური ენები, სემიტური ენები და ჩადური ენები. ის ვრცელი ენათა ოჯახია და შეიცავს 375 ცოცხალ ენას. ამ ენებზე დაახლოებით 300 მილიონი ადამიანი საუბრობს.
ლიტერატურა
Barnett, William and John Hoopes (editors). 1995. The Emergence of Pottery. Washington, DC: Smithsonian Institution Press. ISBN 1-56098-517-8
Bender, Lionel et al. 2003. Selected Comparative-Historical Afro-Asiatic Studies in Memory of Igor M. Diakonoff. LINCOM.
Bomhard, Alan R. 1996. Indo-European and the Nostratic Hypothesis. Signum.
Diakonoff, Igor M. 1988. Afrasian Languages. Moscow: Nauka.
Diakonoff, Igor M. 1996. "Some reflections on the Afrasian linguistic macrofamily." Journal of Near Eastern Studies 55, 293.
Diakonoff, Igor M. 1998. "The earliest Semitic society: Linguistic data." Journal of Semitic Studies 43, 209.
Dimmendaal, Gerrit, and Erhard Voeltz. 2007. "Africa". In Christopher Moseley, ed., Encyclopedia of the world's endangered languages.
რესურსები ინტერნეტში
Family tree of Afro-Asiatic - Ethnologue.com
Family trees of Afro-Asiatic
სქოლიო
Camponotus magister

Camponotus magister — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
პიკრინის მჟავა

პიკრინის მჟავა — ორგანული ნაერთი ფორმულით (O2N)3C6H2OH. მისი სისტემური დასახელებაა 2,4,6-ტრინიტროფენოლი. პიკრინის მჟავა ერთ-ერთი ყველაზე მჟავური თვისების მქონეა ფენოლებიდან.
ჩვეულებრივ სხვა ნიტრირებული ორგანული ნაერთების მსგავსად, პიკრინის მჟავა არის ფეთქებადი ნივთიერება, შესაბამისად ძირითად გამოყენებას ასაფეთქებლებში ჰპოვებს. ასევე გამოიყენება მედიცინასა (ანტისეპტიკურ და დამწვრობის საwინააღმდეგო საშუალებებში) და საღებავების წარმოებაში.
მიღება
ფენოლის ბირთვი ძლიერ აქტიურია ელექტროფილური ჩანაცვლების რეაქციების დროს. პიკრინის მჟავა მიიღება ფენოლის ნიტრირებით. სხვა გზით მიღება ხდება 2,4-დინიტროფენოლის ნიტრირებით.
სქოლიო
არომატული ნახშირწყალბადები
ორგანული ნივთიერებები
ცაძიკიძეები

ცაძიკიძეები — ქართული გვარი. გვარი გავრცელებულია ახმეტის რაიონში. საქართველოში ცხოვრობს 141 ცაძიკიძე.
რესურსები ინტერნეტში
ქართული გვარების ისტორია
იუსტიციის სახლის მონაცემები
სქოლიო
სალიბაური

სალიბაური — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, ორთაბათუმის თემში. მდებარეობს შავიზღვისპირა დაბლობზე, ზღვის დონიდან 40 მ სიმაღლეზე. 2014 წლის აღწერის მონაცემებით სოფელში ცხოვრობს 1214 კაცი. სოფელში არის სალიბაურის საჯარო სკოლა.
ისტორია
სოფელში XIX საუკუნის მეორე ნახევარში დასახლდნენ აფხაზეთიდან ოსმალეთის იმპერიაში ემიგრირებული აფხაზები, ე. წ. მუჰაჯირები. სალიბაური ქართული მეჩაიეობის ერთ-ერთი პირველი ცენტრი იყო. 1890-იან წლებში რუსმა მეწარმე პოპოვმა სალიბაურში, ჩაქვსა და კაპრეშუმში 14 ჰექტარზე გააშენა ჩინური ჩაის ჯიშები. 1898 წელს სალიბაურში მანვე ინგლისური მანქანებით აღჭურვილი ქარხანა ააშენა. სალიბაურშივე არსებობდა საუფლისწულო მამული „სალაღობო“, რომელიც სამართავად ჩაბარებული ჰქონდა ჩინელ მეჩაიეს ლაო ჯინ ჯაოს..
დემოგრაფია
ლიტერატურა
სქოლიო
ხელვაჩაურის მუნიციპალიტეტის სოფლები